《同日舟中怀雨泉使君次韵》
明代·陈一松

揽策逢朝雨，登舻欲夕曛。远天浮楚水，白日散江云。

渔火岸将暝，莺花春正分。有怀成独坐，愁绝棹歌闻。

作者简介：陈一松，字宗岩。海阳人。明世宗嘉靖二十六年（一五四七）进士，选庶吉士。除兵部主事，迁湖广佥事，历官至工部侍郎。有《玉简山堂集》。清光绪《海阳县志》卷三七有传。